
CIA, snajka, CIA.. 

Edvard Snouden, donedavni operativac američke obaveštaj- 
ne agencije NSA, ovih dana je posredstvom medija izazvao 
skandal i javnost upoznao sa konkretnim dokazima da NSA 
prati stotine miliona Ijudi širom sveta 


Sistem svoj tehnološki razvoj 
usmerava u pravcu, pre svega, 
poboljšavanja sopstvenih spo- 
sobnosti kontrole i praćenja po- 
pulacije, dok su one prednosti 
koju od tehnologija ima obična 
populacija zapravo restlovi vojnih 
i drugih projekata. Interenet, 
koji je nastao kao vojna mreža 
za komunikaciju u slučaju nu- 
klearnog rata je jedan od dobrih 
primera te teze. No, razumevanje 
pravca u kome se sistem kreće po 
sebi nije dovoljan dokaz aktivno- 
sti usmerenih protiv osnovnih pra- 
va svakoga, a koje sistem rutin- 
ski sprovodi. Štaviše, odsustvo 


konkretnih informacija na tu te- 
mu je često ostavljalo prostore za 
različite sumanute teorije zavera 
koje su kompromitovale legitiman 
strah ljudi od kontrole i nadzora 
koji sprovode gazde. Tako je bilo 
do pre nekoliko dana. Od kada je 
donedavni operativac američke 
obaveštajne agencije NSA Edvard 
Snouden, posredstvom medija 
izazvao skandal i javnost upoznao 
sa konkretnim dokazima da NSA 
prati stotine miliona ljudi širom 
sveta, u realnom vremenu, beleže- 
ći ogromne količine podataka, si- 
tuacija je potpuno drugačija. 

(nastavak na 3. strani) 


Umesto plate dobio batine! 

Stručnog saradnika Poljoprivred- 
ne stručne službe u Prokuplju 
Vladana Markovića pretukao 
je na radnom mestu direktor 
Aleksandar Radulović, jer je 
pitao kada će moći da iskoristi 
stari odmor iz 2012. godine, 
overi zdravstvenu knjižicu i primi 
zaostale plate za šest meseci. ,,Na 
kolegijumu pred svim radnicima 
u ponedeljak sam ga pitao kada 
mogu da koristim stari odmor i 
da mi overi knjižicu jer sam imao 
zdravstvenihproblema. Odgovorio 
je da sačekam. Tvrdio je da firma 
nema para i da se strpim. Tada sam 
rekao da ću ga prijaviti inspekciji 
za privredni kriminal jer, osim što 
nismo primili platu, nikome nisu 
uplaćeni doprinosi. Pošao sam ka 
izlaznim vratima kada je on počeo 
da me vređa i psuje, pljunuo me je 
više puta i počeo da udara u lice 
i glavu. Uspeo sam da izađem 
na ulicu, gde me je naočigled 
prolaznika još jednom udario 
po licu”, priča Marković. „Imam 
posekotine na usni i povrede na 
licu i leđima, što je i konstatova- 
no u izveštaju lekara”, kaže on. 

Niš. Bivši i sadašnji radnici 
propalih niških firmi kojima 
nisu isplaćene zarade su u 
utorak 11. juna protestovali 
ispred Gradske kuće (sedište 
niškog gradonačelnika). Razlog 
najnovijeg okupljanja zaposlenih 
su najave da će im zarade biti 
isplaćene tek nakon donošenja 
zakona koji će regulisati ovu 
oblast. 

Iako je sav materijal prikupljen i sređen po utvrđenom planu, ovaj broj Direktne 
akcije nije izašao na vreme zbog problema koje smo imali u njegovoj tehničkoj 
realizaciji. Izvinjavamo se čitaocima i pretplatnicima zbog ovog propusta. 


PRENI SE, IZ NEPOMIČNOG SNA USTANI, ILI DOVEKA PORAŽEN U NISTAVILU OSTANL” (Džon Milton) 
























ZAGREBIDUBUE k 

Poljska: Podrška 

kragujevačkim 

radnicima 


Nakon što smo međunarodnoj ja- 
vnosti prosledili vest o sabotaži 31 
novog vozila u kragujevačkoj fabrici 
FIAT i događajima koji su usledili, 
dobili smo više povratnih informaci- 
ja. Anarhosindikalistička organizaci- 
ja u Poljskoj, Unija poljskih sindikali- 
sta (ZSP), koja već neko vreme deluje 
u fabrici FIAT-a u Poljskoj, objavila je 
vest o sabotaži i zamolila je radnike 
da pošalju poruke podrške koje bi 
bile prosleđene radnicima FIAT-a u 
Srbiji. Primili su i prosledili nam više 
pisama i kratkih poruka. U nastavku 
teksta možete pročitati neke od 
njih. Ne treba zaboraviti da je pre 
nekoliko godina u Poljskoj fabrici 
FIAT-a oštećeno preko 300 novih 
vozila, na sličan način kao i nedavno 
u Kragujevcu. 

Poruke podrške: 

- Jasno je šta mislimo o tom činu. 
Radnici robuju za siću, nemaju 
pravo ni na šta, tako da moraju da se 

Daliste 
znali o 

...da su se u poslednjih 15 godina 
smrtne kazne nad maloletnicima 
izvršavale u 6 država: u SAD-u, 
Iranu, Pakistanu, Saudijskoj Ara- 

biji, Jemenu i Nigeriji? 

\__ / 

Pretplati se! Godišnja pretplata iznosi 1000 di- 
nara i podrazumeva isporuku Direktne akcije na 
vašu kućnu adresu u narednih godinu dana. Ako 
želite da postanete naš pretplatnik, javite se na 
distro@inicijativa.org ili 063/116-5551. 


brane. 

- Podržavam radnike FIAT-a. Pošto 
korporacija ne želi da razgovara sa 
njima niti da sluša njihove zahteve, 
ne preostaje im ništa osim sabotaže. 

- Podržavam ovo i nadam se da će 
dovesti do poboljšanja uslova rada. 
Trenutno su kod nas u Poljskoj 
uslovi dosta loši, a pretpostavljam 
da je u Srbiji mnogo gore pošto su 
tamo preselili proizvodnju. To je 
očigledno. 

- Tamo u bivšoj Jugoslaviji, tamo su 
sve isto siromašni radnici kao i mi, 
tako da i treba da se bore za ono što 
je njihovo. Baš kao kod nas, i kod 
njih je FIAT gomila izrabljivačkih 
skotova. 

- Odnos te kompanije prema 
radnicima je takav da ih tretira na 
najnižem nivou i gleda da kupi nji- 
hov rad za što manje novca. Ako mi 
ne možemo da se prehranimo od 
naših plata, mogu samo da zamislim 
kakvi su tek prema ljudima u Srbiji. 
Svaki čin sabotaže treba da bude 
lekcija za tu kompaniju. 

- Ovo su dobre vesti. Kompanija 
dobija ono što zaslužuje. 

- Recite radnicima u Srbiji da možda 
postoje ljudi koji ih kritikuju, ali 
većina radnika odobrava ovaj čin. 
Nadamo se da će FIAT shvatiti 
poruku da je njihovim radnicima 
prekipelo i da više neće da trpe da ih 
kompanija zlostavlja. 


Preporučujemo film 


Idi i smotri (1985) 

Četrnaestogodišnji 
dečak se priključuje 
partizanima, ali 
njegov mladi um 
ne može da izdrži 
užase rata i on po- 
lako gubi razum. 
Priča ovog remek- 
dela je smeštena u 
Belorusiju, 1943. 
godine. Kraj rata je 
još daleko, a nacisti na svakom koraku 
čine nezamislive zločine. 

Psywar - The real battlefield 
isyourmind (2010) 

r: Scott Noble 

Američko 
ministarstvo 
odbrane definiše 
psihološki rat 
na sledeči način: 
„Planirana upotre- 
ba propagande i 
drugih psiholo- 
ških sredstava sa 
namerom promene 
mišljenja, osečanja, stavova i ponašanja 
neprijateljski nastrojenih grupa sa ciljem 
da na kraju podrže američki nacionalni 
interes“. 

InThe NameOfThe Father 
(1993) 

Nakon eksplozije 
bombe koju je IRA 
postavila 1974. 
u pabu u Engle- 
skoj, policija hapsi 
četvoro mladih 
Iraca i fizičkom 
i psihičkom tor- 
turom koja je 
trajala nedelju dana 
iznuđuje njihova 
priznanja. Uprkos njihovoj očiglednoj 
nevinosti, tužila-štvo je odlučno da 
ih osudi. Ceo proces je prikazan vrlo 
autentično, od brutal-nih policijskih 
saslušanja pa nadalje. Zasnovano na 
istinitim događajima. 

Direktnu akciju možete nabaviti na sledećm mestima: 

BEOGRAD: Knjižare BARABA, PLATO i 
BEOPOLIS; Kafići BRAT FIDEL i BRAT ČE. 
KRAGUJEVAC: Kafane MAGMAi MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. NIŠ: Udruženje 
ŽENSKI PROSTOR. ZAJEČAR: Omladinski 
centarZAJEČAR. NOVI SAD: Knjižare 
NUBLU i MALAVELIKAKNJIGA. 

Sukobi u Londonu uoči samita G8 


Nedelju dana pre početka samita 
G8 u Loh Ernu (Severna Irska), 
policija i protivnici kapitalizma 
sukobili su se u Londonu. Više 
od stotinu pripadnika specijalnih 
snaga policije upalo je u zgradu 
u Sohou u kojoj je nekad bila 
policijska stanica, a koju su uoči 
samita zauzeli demonstranti. U 
zgradi, u koju je policija upala 
koristeći brusilice, pronađeni su 
transparenti koje su demonstranti 
nameravali da nose na Karnevalu 
protiv kapitalizma, planiranom 
za ovu nedelju. Jedan od 
demonstranata koji su zauzeli 
zgradu umalo nije pao sa krova, ali 
su ga pripadnici specijalnih snaga 


policije savladali i oborili na zemlju. 
Na snimku koji kruži internetom 
vidi se kako se mladić od nekih 
dvadesetak godina pridržava za 
dimnj ak i nesigurno korača duž ivice 
krova. Na slikama se vidi i da mladiću 
lipti krv iz glave, pre nego što će na 
nosilima biti odnet u bolnicu. Među 
pedesetak demonstranata koji su se 
zabarikadirali u zgradi u Sohou, bilo 
je Nemaca, Francuza, Holanđana, 
Belgijanaca i Španaca. 

Do sukoba sa policijom došlo 
je i prilikom marša stotinak 
demonstranata kroz centar grada. 
Londonska policija izašla je na 
ulice u velikom broju (1.200). Izbili 
su neredi oko Pikadilija, Ridžent 


strita i Lester skvera, zbog čega 
je policija mobilisala dodatne 
snage. Najmanje 57 učesnika 
demonstracija uhapšeno je zbog 
posedovanja predmeta koji su 
nameravali da koriste za nanošenje 
štete, zbog napada na policiju, 
prouzrokovanja materijalne štete, 
posedovanja oružja i odbijanja da 
skinu maske. 

Samit najvažnijih industrijskih 
zemalja održava se u ponedeljak 
i utorak sledeće nedelje, a 
obezbeđivaće ga 3.500 policajaca. 
Vazdušni prostor iznad dela Severne 
Irske biće zatvoren za civilne 
letove, a mesto održavanja samita 
nadgledaće bespilotne letelice. 


(nastavak teksta sa 1. strane) 

CIA, snajKa, CIA... 


Štajeskandal? 

Nacionalna agencija za bezbednost 
(NSA) Sjedinjenih američkih država 
prati komunikaciju državljana SAD 
i državljana drugih država putem 
interneta godinama, imajući potpuni 
pristup serverima internet kompani- 
ja u sklopu projekta pod nazivom 
,,Prizma“. U ovo su upletene neke od 
najvećih internet kompanija, od Epla, 
preko Gugla do Jahua. Vlada SAD je 


potrvrdila postojanje projekta prošlog 
četvrtka uveče. 

Koje su kompanije u projektu? 

Majkrosoft se prvi uključio, u septem- 
bru 2007. Jahu je pristupio odmah za 
njim u martu 2008, Gugl u januaru 

2009, Fejsbuk u junu 2009, Paltalk u 
decembru 2009, Jutjub u septembru 

2010, Skajp u februaru 2011, AOL u 
martu 2011 i Epl u oktobru 2012. 


Kolikodugototraje? 

Smatra se da NSA ima mogućnost 
praćenja internet komunikacija još od 
Majkrosoft Vindouz 95 operativnog 
sistema. Ovaj konkretan projekat je 
počeo sa nadziranjem u septembru 
2007. sa podacima koji su išli od i ka 
Majkrosoftovim serverima. 

Kojise podaci nadziru? 

Potencijalno, svi. Pauerpoint 
prezentacija ,,Prizme“, koja je 
dostavljena javnosti i predstavlja 
uputstvo za NSA operativce, kaže da 
,,Prizma“ prati „imejlove, čet (video, 
glas), video snimke, fotografije, 
sačuvane podatke, VOIP pozive, 
prenose fajlova... sve podatke sa 
društvenih mreža 1 , kao i druge podat- 
ke koji su klasifikovani kao „posebni 
zahtevf. 

Da li je ovakvo ponašanje 
nelegalno prema buržoaskim 
zakonima? 

NSA i vlada SAD su veoma pažljivi, 
i insistiraju na tome da se ogromna 
količina podataka o ljudima, koja se 
prikuplja, pregleda samo u skladu sa 
sudskim naredbama. To važi samo 
za građane SAD-a. Svi ostali ljudi 
na svetu nemaju takvu zaštitu, a sve 
više informacija pokazuje da su vlade 
mnogih drugih država rutinski koristile 
,,Prizmu“ za svoje potrebe. 










Vesti iz meflunarodnog radničkog pokreta: 



Nekoliko stotina hiljada demonstranata 
okupilo se u subotu na centralnom 
istanbulskom trgu Taksim. Među njima 
je bilo i navijača fudbalskih klubova 
Bešiktaš, Fenerbahče, Galatasaraj i dru- 
gih. Navijači su obasjali trg bengalskim 
vatrama i uzvikivali „Svi smo mi otpor!” 
Bila je to scena bez presedana jer su 
navijači Bešiktaša i Fenerbahčea inače 
vebki suparnici. „Ovde se borimo protiv 
fašizma, svi zajedno, rame uz rame. 
Zapravo, trebali bi da budemo zahvalni 
Erdoganu jer nas je sve ujedinio”, rekao je 
jedan navijač Fenerbahčea. 

U Ankari je policija napala demonstrante 
suzavcem i vodenim topovima. Sukoba je u 
subotu bilo i na nekim mestima u Istanbu- 
lu, naročito na prostoru radničke četvrti 
Gazi, a u utorak je došlo do najvećih suko- 
ba na istanbulskom trgu Taksim otkako su 
buknub antivladini protesti pre 10 dana u 
Turskoj. Policija je u utorak ujutro upala 
na trg i napala demonstrante suzavcem, 
vodenim topovima i gumenim mecima. 
Napadnuti su i demonstranti u parku Ge- 
zi. Specijalne jedinice upale su u zgradu 
suda Kaglajan u Istanbulu gde je uhapšeno 
više od 50 advokata koji su javno podrža- 


li aktuelne antivladine proteste. Svedoci 
ističu da je policija obarala advokate na tlo 
i šutirala ih u glavu. 

Potpredsednik za medije i odnose s jav- 
nošću Ali Šahin izjavio je da su poruke 
preko „tvitera” opasnijenego auto-bombe. 
,,Twitter poruka koja sadrži laži je daleko 
opasnija od vozila s bombom. Eksplozija 
auto-bombe ima ograničen domet, ali 
poruka na Twitteru širi laži koje stvaraju 
klimu sukoba. Ako je situacija ozbiljna, 
nužne mere se moraju preduzeti”, rekao 
je Šahin. Već neko vreme se priča o tome 
da se turska vlada priprema da uvede 
internet cenzuru na društvene mreže 
preko kojih se najveći broj informacija iz 
Turske ovih dana probija u svet, dok su 
domaći mediji pod strogom cenzurom 
vladajuće stranke. 

Nakon žestokih uličnih sukoba koji su 
trajali celu noć između utorka i srede, 
policija je rasterala demonstrante sa trga 
Taksim, a u sredu ujutro na trgu nije bilo 
nikog osim pripadnika policije i bagera ko- 
ji su raščišćavali ostatke barikada. Raste- 
rani demonstranti su se najverovatnije 
pregrupisali u parku Gezi, u kome još uvek 
traje ekološki protest. 


Najavljen generalni štrajk u Kostarici 

Sindikati u javnom i privatnom sektoru 
u Kostarici zakazali su generalni štrajk u 
znakprotesta zbog reformi u oblasti radnog 
prava koje je donela vlada Lore Činčile, a 
kojima se ukida pravo na štrajk. Nacionalni 
generalni štrajk planiran je za utorak 25. 
juna. Sindikati u Kostarici smatraju da se 
ovom reformom ukida jedno od osnov- 
nih ljudskih prava, a neki od njih traže da 
se protestuje i za zaštitu poljoprivrednika, 
socijalnog osiguranja i penzija, kao i protiv 
pljačke prirodnih resursa. Očekuje se da će 
se štrajku masovno priključiti zaposleni u 
javnom i privatnom sektoru, lučki radnici 
i nastavnici u državnim školama. 

Zbog „mera štednje” Grčka ukinula 
javnu televiziju I radio 

Grčka vlada objavila je da je ukinut rad 
javne televizije i radio kanala zbog „mera 
štednje”. Od srede ujutro signal je u ovim 
medijskim kućama prekinut a njihovih 
2.500 radnika ostalo je bez posla, uprkos 
protestovanju sindikata i pojedinih člano- 
va koabcione vlade. Novinari su odbili na 
napuste svoja radna mesta i nastavib da 
emituju program preko interneta. 


Centar za liberterske studije predstavlja: 

Fransisko Ferer: Moderna 
škola, poreklo i ideali 


Kapitalno delo anarhističkog prosvetitelja Fransis- 
ka Ferera. Obrazovanje nije dostojno svog imena 
ukoliko nije oslobođeno svih vrsta dogmatizma, 
ukoliko se samom detetu ne prepusti da razvije 
svoje veštine i ukoliko škola nije spremna da podrži 
manifestacije tih veština. 

"3 





s 




FRANSISKO FERER 



MODERNA 

POLICIJA U ZGRADI SUDA U ISTANBULU HAPSI 
ADVOKATE KOJI SU PODRŽALI PROTESTE U TURSKOJ 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti i 
solidarnosti, lišeno svih oblika represije, hijerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (MUR-AIT-IWA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Direktna akcija se finansira vašim donacijama. Ako želite da nas podržite na ovaj 
način, novac možete uplatiti na račun Centra za liberterske studije: 

200-2269920101033-28 

Uredništvo: Milan Lukić, Slobodan Stamenčić, Ratibor Trivunac, Tadej 
Kurepa i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/1165551 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 










































